Dana 25. kolovoza 2021. **Grad Pula - Pola** kao nositelj projekta „zajedno do znanja 3“ prijavljenog na poziv za dostavu projektnih prijedloga: „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV“ donosi sljedeću:

**Nadopunu**

**JAVNOG POZIVA**

za obavljanje poslova pomoćnika u nastavi i stručno komunikacijskog posrednika za učenike s teškoćama u razvoju od dana 23.08.2021.

Ova se nadopuna odnosi na sve javne pozive objavljene na stranici zavoda za zapošljavanje (dalje u tekstu: HZZ), a čiju su objavu izvršile škole/projektni partneri čiji je osnivač Grad Pula-Pola, i glasi:

„Kandidat/kinja koji/a ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17., 98/19., 84/21.), članka 48.f Zakona o zaštiti vojnih i civilnih invalida rata (Narodne novine broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03 i 148/13, 98/19.), članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14. i 39/18., 32/20.) **ili članka 48. stavak 1.-3. Zakona o civilnim stradalnicima iz Domovinskog rata** (Narodne novine 84/21.) dužan/na je u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate/kinje samo pod jednakim uvjetima.

Kandidat/kinja koji/a se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužan/a je uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidat/kinja koji/a se poziva na pravo prednosti pri zapošljavanju na temelju članka 48. stavaka 1.-3. **Zakona o civilnim stradalnicima iz Domovinskog rata** dužan/a je uz prijavu na natječaj pored navedenih isprava odnosno priloga priložiti i sve potrebne dokaze iz članka 49. stavka 1. **Zakona o civilnim stradalnicima iz Domovinskog rata** koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe javnog poziva sukladno važećim propisima o zaštiti osobnih podataka.“

Ostale odredbe Javnog poziva od dana 23.8.2021. ostaju neizmijenjene.

Sve zamolbe zaprimljene od dana objave Javnog poziva tj. 23.8.2021. smatrat će se pravovaljanima i one će se uvažiti pod novoobjavljenim uvjetima od dana 25.8.2021.

Ako među kandidatima koji su do dana 25.8.2021. predali dokumentaciju, postoji kandidat koji ima pravo poziva na gore navedenu prednost, ustanove će uvažiti naknadno dostavljenu dokumentaciju iz gornjih poveznica.